Otto Strandman

Otto August Strandman (, 1875-yil 30-noyabr, Vandu qishlogʻi, Undla volosti, Estoniya viloyati – 1941-yil 5-fevralBoshqa maʼlumotlarda 16-fevral., Kadrina, Estoniya SSR) – Estoniya davlat arbobi.
 Taʼlimi 
Sankt-Peterburg universitetining yuridik fakultetida oʻqigan (1899—1901), Yuryev universitetining yuridik fakultetini tugatgan (1903)Heads of State of the Republic of Estonia – Otto Strandman .
 1918-yilgacha boʻlgan faoliyati 
Universitetga kirishdan oldin Davlat bankining Revel idorasida ishlagan. 1903—1905-yillarda Narva va Revelda advokat boʻlgan. 1904—1905-yillarda va 1917-yilda Revel shahar dumasi aʼzosi. 1905-yilgi inqilobiy voqealarda qatnashgan, 1905—1909-yillarda Shveysariyada surgunda yashagan. 1909-yildan 1917-yilgacha Revelda advokatlik bilan shugʻullangan. 1917-yilda, fevral inqilobidan soʻng, Rossiyaning Muvaqqat hukumati tomonidan Revel okrug sudining prokurori etib tayinlanadi. 1917—1918-yillarda Estoniya Muvaqqat zemstvo kengashining raisi.
 Mustaqil Estoniya siyosatchisi va diplomati 
1918-yilda adliya vaziri. 1918—1919-yillarda Estoniya Muvaqqat hukumatida qishloq xoʻjaligi vaziri. 1918-yilda nemis bosqinchilari tomonidan hibsga olingan. 1919-yil 9-maydan 1919-yil 18-noyabrgacha Estoniya Bosh vaziri va harbiy vaziri. 1920—1921-yillarda Estoniya tashqi ishlar vaziriVabariigi Valitsus – Vabariigi Valitsus 26 October 1920 – 25 January 1921 . 1921-yilda Riigikogu raisi. 1—5-chaqiriqlar Riigikogu deputati boʻlgan. 1924-yilda Estoniya tashqi ishlar vaziri, keyin moliya vaziri. 1927—1929-yillarda Estoniyaning Polsha, Chexoslovakiya va Ruminiyadagi elchisi. 1929-yil 9-iyuldan 1931-yil 12-fevralgacha davlat rahbariXX sajandi kroonika, I osa; Eesti Entsüklopeediakirjastus, Tallinn, 2002; p. 339. 1933—1939-yillarda Estoniyaning Fransiya, Belgiya, Ispaniya va Vatikandagi elchisi. Estoniya mehnat partiyasi yetakchilaridan biri boʻlgan. Tartu universiteti (1928) va Varshava universiteti (1930) faxriy yuridik fanlari doktori.
 Oʻlimi 
1939-yilda vataniga qaytib, Kadrinadagi xutorida yashaydi. 1941-yilda NKVDga kelish uchun chaqiruv oladi, bu muqarrar hibsga olinishini anglatardi, shu sababdan oʻzini otib tashlaydi. Tallinning Siselinna qabristoniga dafn etilgan.
 Mukofotlari 
Estoniya mukofotlari, shu jumladanfuqarolik xizmatlari uchun uchinchi toifa birinchi darajali Ozodlik xochi bilan mukofotlangan.
 Manbalar 

Turkum:Alifbo boʻyicha shaxsiyatlar
Turkum:1941-yilda vafot etganlar
Turkum:5-fevralda vafot etganlar
Turkum:1875-yilda tugʻilganlar
Turkum:30-noyabrda tugʻilganlar